
ΕΛΛΗΝΙΚΗ  ΔΗΜΟΚΡΑΤΙΑ                                                        
ΥΠΟΥΡΓΕΙΟ ΥΠΟΔΟΜΩΝ, ΜΕΤΑΦΟΡΩΝ & ΔΙΚΤΥΩΝ        Παπάγου, 13 – 2 - 2014
ΓΕΝΙΚΗ Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ
ΔΙΕΥΘΥΝΣΗ ΟΙΚΟΝΟΜΙΚΗΣ ΔΙΑΧΕΙΡΙΣΗΣ                    Αρ. Πρωτ        Βαθμός Προτ.

                                                                                     9587/2264
                      *  *  *   *

ΤΑΧ. Δ/ΝΣΗ       :  Αναστάσεως 2 & Τσιγάντε

Τ. Κ..                     : 101 91   ΠΑΠΑΓΟΥ                        
ΠΛΗΡΟΦΟΡΙΕΣ   :                                   

ΤΗΛΕΦΩΝΟ         :                              

 ΘΕΜΑ:  Παράταση αποδοχής παραβόλων  
 ΣΧΕΤ :  Το αριθμ. 14/28-1-2014 έγγραφό σας
Σε απάντηση του σχετικού εγγράφου σας, σας γνωρίζουμε τα κάτωθι:

1. Όπως γνωρίζετε από το Σεπτέμβριο 2013 ενεργοποιήθηκε η νέα υπηρεσία του ηλεκτρονικού παραβόλου (e-παράβολο), η οποία λειτούργησε πιλοτικά  στα παράβολα για την “έκδοση αδειών οδήγησης” και “καρτών ψηφιακού ταχογράφου”.
Στη νέα ηλεκτρονική υπηρεσία θα ενταχθούν μέχρι τέλος Φεβρουαρίου, το σύνολο των παραβόλων που αφορούν το Υπουργείο Υποδομών Μεταφορών και Δικτύων.
2. Προς το παρόν έχει δοθεί παράταση στις επιτόπιες συναλλαγές στα ταμεία των Δ.Ο.Υ. Για όσο καιρό παρατείνεται η έκδοση παραβόλων από τις Δ.Ο.Υ., οι Υπηρεσίες μας συνεχίζουν να αποδέχονται τα έντυπα παράβολα που εκδίδονται από αυτές. Παράβολα που έχουν εκδοθεί από τις Δ.Ο.Υ. συνεχίζουν να ισχύουν σύμφωνα με τα οριζόμενα στο ν. 2362/ 1995.
3. Για εξυπηρέτηση των πολιτών, οι Υπηρεσίες Μεταφορών  και Επικοινωνιών των Περιφερειακών Ενοτήτων της Χώρας, μπορούν να αποδέχονται παράβολα που έχουν εκδοθεί από την Εθνική Τράπεζα της Ελλάδος με το παλαιό σύστημα, μέχρι τις 30-6-2014, εφόσον αναγράφουν το ακριβές ποσό που απαιτείται ανά περίπτωση και δεν έχει παρέλθει η τριετία παραγραφής, σύμφωνα με τα οριζόμενα στο ν. 2362/1995.
4. Για εξυπηρέτηση των πολιτών έχει συσταθεί από τη Γενική Γραμματεία Πληροφοριακών Συστημάτων Γραφείο Εξυπηρέτησης (Help Desk) πολιτών, για την εφαρμογή του ηλεκτρονικού παραβόλου. Το τηλέφωνο της υπόψη Υπηρεσίας είναι 210 4803131. Μπορούν οι πολίτες να απευθύνονται εκεί για τυχόν προβλήματα με την εφαρμογή.

ΕΣΩΤΕΡΙΚΗ ΔΙΑΝΟΜΗ

1.  Γρ. Αν. Δ/ντή Οικ/κής Διαχείρισης

2.  Εμ. Μουτσόπουλο
ΠΡΟΣ : Πανελλήνια Ομοσπονδία Εκπαιδευτών Οδήγησης

